2023.1.16.
HU
Az Európai Unió Hivatalos Lapja
L 14/389
A.1.5.1.1.
Ha a gyártó így kívánja, és a típusjóváhagyó hatóság beleegyezik, a jármű sebességkorlátozásának igazoló vizsgálatait el lehet végezni teljes járművön is, az A.1.5.4.
szakasz követelményeinek megfelelően, vagy a jármű megfelelő próbapadra történő szerelésével vagy annak próbapályán való, ellenőrzött körülmények között történő futtatásával is.
A.1.5.2.
Amennyiben a gyártó egy motor vagy egy motorcsalád önálló műszaki egységként történő jóváhagyását kéri, bizonyítania kell a típusjóváhagyó hatóság előtt, hogy a beépítési dokumentációcsomag megfelel e melléklet 2.2.4.
szakasza rendelkezéseinek az azt biztosító intézkedéseket illetően, hogy a jármű közúti vagy más használata esetében meg fog felelni e melléklet követelményeinek az erős használatkorlátozás vonatkozásában.
A.1.5.3.
Ha a típusjóváhagyó hatóság nem tartja megfelelőnek a gyártó által az erős használatkorlátozó rendszer helyes működésére adott bizonyítékokat, kérheti, hogy az igazoló vizsgálatokat egy reprezentatív járművön végezzék el.
Az igazoló vizsgálatokat az A.1.5.4.
szakasz követelményeinek megfelelően kell elvégezni a járművön.
A.1.5.4.
További vizsgálatok annak igazolására, hogy az erős használatkorlátozó rendszer működésbe lépése milyen hatást gyakorol a járműre
A.1.5.4.1.
Ezt az igazoló vizsgálatot a típusjóváhagyó hatóság kérésére kell elvégezni akkor, ha az nem elégedett a gyártó által az erős használatkorlátozó rendszer megfelelő működésére adott bizonyítékokkal.
Ezt az igazoló vizsgálatot a típusjóváhagyó hatósággal egyeztetve az első adandó alkalommal el kell végezni.
A.1.5.4.2.
A gyártó kiválasztja az e melléklet 6–9.
szakaszában meghatározott működési hibák egyikét, és azt a gyártó és a típusjóváhagyó hatóság megállapodása szerint előidézi, illetve szimulálja a motorrendszeren.
A.1.5.4.3.
A gyártónak a használatkorlátozó rendszert olyan állapotba kell hoznia, hogy a mérsékelt használat­ korlátozó rendszer működésbe lépjen, de az erős használatkorlátozó rendszer még ne.
A.1.5.4.4.
A járművet mindaddig járatni kell, amíg a kiválasztott működési hibához társított számláló el nem éri a 2. függelék 2. táblázatában megadott megfelelő üzemóraszámot, vagy adott esetben a reagenstartály kiürüléséig vagy pedig addig, amikor a reagensszint a tartály névleges teljes térfogatának 2,5 %-a alá süllyed, amely értékre a gyártó azt adta meg, hogy az erős használatkorlátozó rendszer működésbe lép.
A.1.5.4.5.
Ha a gyártó az e melléklet 5.4.1.
szakaszában említett, „újraindítást követő használatkorlátozás” módszert választotta, a járművet a folyamatban lévő működési ciklus végéig kell járatni, amely során azt is igazolni kell, hogy a jármű képes a 20 km/h sebesség túllépésére.
Újraindítást követően a jármű legfeljebb 20 km/h sebességen működhet.
A.1.5.4.6.
Ha a gyártó az e melléklet 5.4.2.
szakaszában említett, „üzemanyag-feltöltést követő használatkorlátozás” módszert választotta, a járművet a gyártó által megválasztott rövid távolságon kell járatni, azt követően, hogy a tartály kellőképpen kiürült ahhoz, hogy az e melléklet 5.4.2.
szakaszában meghatározott mennyiségű üzemanyaggal újra lehessen tölteni.
A jármű újratöltést megelőző működtetése során azt is igazolni kell, hogy a jármű képes a 20 km/h sebesség túllépésére.
Az e melléklet 5.4.2.
szakaszában meghatározott mennyiségű üzemanyaggal való újratöltést követően a jármű a jármű legfeljebb 20 km/h sebességen működhet.
A.1.5.4.7.
Ha a gyártó az e melléklet 5.4.3.
szakaszában említett, „parkolást követő használatkorlátozás” módszert választotta, a járművet a gyártó által megválasztott olyan rövid távolság megtétele után kell leállítani, amely elegendő annak igazolásához, hogy a jármű képes a 20 km/h sebesség túllépésére.
A jármű egy óránál hosszabb állást követően legfeljebb 20 km/h sebességen működhet.